**ДО**

**МИНИСТЕРСКИЯ СЪВЕТ**

**НА РЕПУБЛИКА БЪЛГАРИЯ**

**ДОКЛАД**

**от**

**ИВАН ИВАНОВ**

**МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО**

**Относно:** Проект на Решение на Министерския съвет за приемане на Списък на републиканските пътища, за които се събира такса за изминато разстояние – тол такса, и за отмяна на Решение № 680 на Министерския съвет от 2022 г. за приемане на Списък на републиканските пътища, за които се събира такса за изминато разстояние – тол такса (обн., ДВ, бр. 78 от 2022 г.)

**УВАЖАЕМИ ГОСПОДИН МИНИСТЪР - ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

На основание чл. 31, ал. 2 от Устройствения правилник на Министерския съвет и на неговата администрация внасям за разглеждане от Министерския съвет проект на Решение на Министерския съвет за приемане на Списък на републиканските пътища, за които се събира такса за изминато разстояние – тол такса, и за отмяна на Решение № 680 на Министерския съвет от 2022 г. за приемане на Списък на републиканските пътища, за които се събира такса за изминато разстояние – тол такса (обн., ДВ, бр. 78 от 2022 г.).

С проекта на решение се предлага да бъде приет нов списък на републиканските пътища, за които се събира такса за изминато разстояние – тол такса, и да бъде отменено Решение № 680 на Министерския съвет от 2022 г. за приемане на Списък на републиканските пътища, за които се събира такса за изминато разстояние – тол такса (РМС № 680 от 2022 г.).

С предложения проект на акт на Министерския съвет се цели да бъде спазена законовата делегация на чл. 10, ал. 3 от Закона за пътищата.

Съгласно последните изменения на чл. 10, ал. 3 от Закона за пътищата (Изм. – ДВ, бр. 80 от 2018 г., в сила от 28.09.2018 г., доп., бр. 13 от 2024 г., в сила от 13.02.2024 г.), списъкът на пътищата, включени в обхвата на платената пътна мрежа, по които може да се събира такса за ползване на пътната инфраструктура - винетна такса, или такса за изминато разстояние - тол такса, се приема с решение на Министерския съвет. Списъкът се обнародва в "Държавен вестник". Списъкът на тол сегментите, включени в обхвата на платената пътна мрежа, се приема с решение на Управителния съвет на Агенция "Пътна инфраструктура" и се публикува на интернет страницата на агенцията.

Изменението в чл. 10, ал. 3 от Закона за пътищата предвижда с решение на Управителния съвет на Агенция "Пътна инфраструктура" (АПИ) да се приема списък на тол сегментите, включени в обхвата на платената пътна мрежа, който се публикува на интернет страницата на агенцията. По този начин ще се осигури по-голяма гъвкавост и бързина при констатирани несъответствия от ползвателите и своевременното им отразяване за целите на тол таксуването. По този начин значително ще се облекчи взаимодействието между задължените лица и лицето, събиращо пътни такси (АПИ), като списъкът на републиканските пътища, за които се събира такса за изминато разстояние — тол такса, следва да бъде публикуван на сайта на Агенция „Пътна инфраструктура“, именно с цел избягване на съмнения и обезпечаване прозрачността на процедурата.

С оглед на гореизложеното, възниква необходимост от приемането на нов Списък на републиканските пътища, за които се събира такса за изминато разстояние - тол такса, който списък няма да доведе до изменение на обхвата на платената пътна мрежа, подлежаща на таксуване такса за изминато разстояние - тол такса, а ще бъде съобразен с последните изменения в чл. 10, ал. 3 от Закона за пътищата. По този начин новият списък ще актуализира информацията за автомагистралите, пътищата първи и втори клас, като същият ще съдържа информация за номер на пътя, име на пътя, наименование на пътя и области, но без информация за тол сегменти.

Необходимостта от съобразяване с изискванията на чл. 10 ал. 3 от Закона за пътищата налага приемането на нов акт и отмяна на Решение № 680 от 2022 г.

С приемането на нов списък, същият ще бъде приведен в съответствие с изискванията на Закона за пътищата по отношение на автомагистралите и пътищата от първи и втори клас, за които се събира такса за изминато разстояние - тол такса.

В тази връзка е изготвен актуализиран списък на републиканските пътища, за които се дължи заплащане на тол такса, съдържащ информация за номер на пътя, име на пътя и наименование на пътя.

След приемане на новия списък на републиканските пътища, за които се събира такса за изминато разстояние – тол такса, ще бъдат предприети действия приемане на списъка на тол сегментите, включени в обхвата на платената пътна мрежа с решение на управителния съвет на Агенция "Пътна инфраструктура" и публикуването му на интернет страницата на агенцията.

Проектът на решение на Министерския съвет не предвижда допълнителни разходи/трансфери/други плащания, които да се предлагат за одобрение.

Предложеният проект на решение на Министерския съвет не води до въздействие върху държавния бюджет, поради което е приложена финансова обосновка по Приложение № 2.2 към чл. 35, ал. 1, т. 4, буква „б“ от Устройствения правилник на Министерския съвет и на неговата администрация.

На основание чл. 66 и чл. 69 от Административнопроцесуалния кодекс, във връзка с чл. 85 от Устройствения правилник на Министерския съвет и на неговата администрация, публично е оповестено откриването на производството по издаването на общия административен акт, като проектът на акт и докладът към него са публикувани за обществено обсъждане на интернет страниците на Министерството на регионалното развитие и благоустройството, Агенция „Пътна инфраструктура“ и на Портала за обществени консултации за срок от един месец.

Предложеният проект на акт не е свързан с транспониране на актове на Европейския съюз, поради което не се налага да бъде изготвена справка за съответствие с европейското право.

 Преписката е оформена съгласно изискванията на чл. 35 от Устройствения правилник на Министерския съвет и на неговата администрация.

Проектът на решение на Министерския съвет е съгласуван в съответствие с чл. 32-34 от Устройствения правилник на Министерския съвет и на неговата администрация.

Направените бележки и предложения са отразени съгласно приложената справка.

**УВАЖАЕМИ ГОСПОДИН МИНИСТЪР - ПРЕДСЕДАТЕЛ,**

**УВАЖАЕМИ ГОСПОЖИ И ГОСПОДА МИНИСТРИ,**

Предвид изложеното и на основание чл. 8, ал. 3 от Устройствения правилник на Министерския съвет и на неговата администрация, във връзка с чл. 10, ал. 3 от Закона за пътищата, предлагам Министерския съвет да разгледа и да приеме предложения проект на Решение на Министерския съвет за приемане на Списък на републиканските пътища, за които се събира такса за изминато разстояние – тол такса, и за отмяна на Решение № 680 на Министерския съвет от 2022 г. за приемане на Списък на републиканските пътища, за които се събира такса за изминато разстояние – тол такса (обн., ДВ, бр. 78 от 2022 г.).

**Приложения**:

1. Проект на решение на Министерския съвет;

2. Финансова обосновка, одобрена от министъра на финансите;

3. Проект на съобщение за средствата за масово осведомяване;

4. Справка за отразяване на постъпилите становища;

5. Становища, постъпили от съгласувателната процедура;

6. Протокол № РД-15-3196/24 от заседание на управителния съвет на Агенция „Пътна инфраструктура“.

 **МИНИСТЪР НА РЕГИОНАЛНОТО РАЗВИТИЕ И БЛАГОУСТРОЙСТВОТО:**

 **ИВАН ИВАНОВ**